
Grozījumi Zinātniskās darbības likumā
Izdarīt Zinātniskās darbības likumā (Latvijas Republikas Saeimas un Ministru Kabineta Ziņotājs, 2005, 10. nr.; 2007, 15. nr.; 2009, 2., 14. nr.; Latvijas Vēstnesis, 2010, 47., 68., 74., 205. nr.; 2013, 61. nr.; 2016, 249. nr.; 2017, 203. nr.; 2018, 128. nr.; 2019, 120., 214., 240. nr.; 2022. 144. nr.; 2024, 62. nr.) šādus grozījumus: 
1. Papildināt 13. panta otro daļu ar 3.4 punktu šādā redakcijā:
"34) nosaka kārtību valsts zinātnisko institūciju ieguldījumam jaunos vai esošos uzņēmumos, kā arī Eiropas Savienībā regulētos ieguldījumu fondos un citos finanšu instrumentos, tai skaitā procentuāli nosakot tolerances līmeni pret iespējamo valsts zinātniskās institūcijas ieguldījumu portfeļa zaudējumu apmēru 10 gadu periodā.”
2. Papildināt likumu ar 13.1 pantu šādā redakcijā:
"13.1  pants. Valsts zinātnisko institūciju saimnieciskā darbība un intelektuālā īpašuma noteikumi
(1) Valsts zinātniskā institūcija saskaņā ar tās investīciju un tehnoloģiju pārneses stratēģiju īsteno inovāciju, uzņēmējspēju veicinošu, tehnoloģiju un zināšanu pārneses procesu, ietverot gan atbalsta, gan motivāciju programmu ieviešanu, paredzot gan finanšu, gan citu resursu ieguldījumus.
(1) Valsts zinātniskā institūcija ievēro pienācīgu rūpību, veicot ieguldījumus atbilstoši valsts zinātniskās institūcijas investīciju un tehnoloģiju pārneses stratēģijā noteiktajiem mērķiem un riska profilam.
(3) Valsts zinātniskās institūcijas investīciju un tehnoloģiju pārneses stratēģijā, kurā ietver:
1) intelektuālā īpašuma tiesību pārvaldības un izmantošanas politiku, kurā nosaka intelektuālā īpašuma pārvaldību un izmantošanu, tai skaitā licencēšanas, jaunuzņēmumu dibināšanas un atsavināšanas kārtību;
2) kārtību, kādā tiek veikti ieguldījumi un nodrošinot pienācīgu rūpību atbilstoši valsts zinātniskās institūcijas darbības specifikai, dokumentēšanu un pēcuzraudzībai.
(4) Valsts zinātniskā institūcija tehnoloģiju pārneses un komercializācijas procesu rezultātā gūto peļņu var ieguldīt investīciju un tehnoloģiju pārneses stratēģijas īstenošanā.
(5) Valsts zinātniskā institūcija ir tiesīga piesaistīt investīcijas un aizņēmumus pētniecības un attīstības veicināšanā.
(6) Valsts zinātniskā institūcija, īstenojot investīciju un tehnoloģiju pārneses stratēģiju, var pretendēt uz valsts uzņēmējdarbības un pētniecības atbalsta finansējumu.
(7) Īstenojot šā panta ceturtajā daļā noteiktās darbības:
1) valsts zinātniskajai institūcijai ir tiesības intelektuālo īpašumu ieguldīt konkrētā uzņēmuma pamatkapitālā, vai nodot to uzņēmumam īpašumā vai lietošanā, vienojoties ar uzņēmumu par nodošanas noteikumiem;
2) valsts zinātniskā institūcija konkrētā uzņēmuma izvēli sadarbības īstenošanai veic bez atlases procedūras, bet izvērtējot tā komercializācijas potenciālu ilgtermiņa atdevi valsts zinātniskā institūcijas turpmākas attīstības nodrošināšanai saskaņā ar investīciju un tehnoloģiju pārneses stratēģijā noteikto;
3) ja valsts zinātniskā institūcija nepiemēro līdzvērtīgas tirgus cenas noteikšanas nosacījumus, tā ievēro komercdarbības atbalsta kontroles nosacījumus."
Likums stājas spēkā nākamajā dienā pēc tā izsludināšanas.

